Kichwa: Mexico: Hatutalipia ukuta wa Donald Trump\nKwa kuzingatia jina la hapo juu la makala ya kuwaziwa, fikiria makala.\n
Rais Enrique Pena Nieto wa Mexico kushoto na mwenzake wa Marekani Donald Trump kulia

Hata hivyo rais huyo hakizungumzia kuhusu iwapo atafutilia mbali ziara yake ya Marekani ambapo anatarajiwa kukutana na rais Donald Trump tarehe 31 Januari.

Trump tayari amesaini agizo la urais la kujenga ukuta kati ya Marekani na Mexico na amesisitiza kuwa Mexico itailipa Marekani kwa ukuta huo.

Rais Pena Nieto  aliambia taifa katika hotuba ya runinga kwamba :Nimesema tena na tena kwamba Mexico haitalipia ukuta huo.

''Ninajuta na kushutumu uamuzi huo wa marekani wa kutaka kuendelea kujenga ukuta ambao umetugawanya kwa miaka badala ya kutuunganisha''.

Lakini Nieto amesema kuwa urafiki kati ya Mexico na raia wa Marekani utadumu mbali na kutafuta suluhu kuhusu tatizo la wahamiaji.

Waziri wa maswala ya kigeni nchini Mexico Luis Videgaray ambaye yuko mjini Washington amesema kuwa rais huyo bado anaendelea kupima uwezekano wa ziara ya Marekani  siku ya Jumanne lakini akaongezea kuwa mkutano huo bado utafanyika kufikia sasa.